F. Murray Abraham

F. Murray Abraham (født Murray Abraham 24. oktober 1939 i Pittsburgh i Pennsylvania) er en amerikansk skuespiller. Han vant Oscar for beste mannlige hovedrolle for rollen som Antonio Salieri i filmen Amadeus (1984).

Liv og virke
 Bakgrunn 
F. Murray Abrahams far, Fahrid «Fred» Abraham, var assyrier fra Syria, tilhørende den syrisk-ortodokse kirke. Han emigrerte til USA på 1920-tallet under hungersnøden i hjemlandet, og arbeidet der som bilmekaniker. Hans mor, Josephine (født Stello), et av fjorten barn, født i Pennsylvania, var av italiensk opphav. Abraham vokste opp i El Paso i Texas, nær grensen til Mexico. Han skal ha vært gjengmedlem i tenårene. Abraham hadde to brødre, som ble drept i hver sin bilulykke.

Abraham studerte ved det senere skulle hete University of Texas at El Paso, og er oppgitt av nettsiden edurank som den mest notable alumni fra universitetet per februar 2024.:edurank.org 100 Notable alumni of University of Texas at El Paso Updated: February 29, 2024 EduRank, hentet 17. juni 2024 Senere ble han immatrikulert ved University of Texas i Austin, og studerte vidare under skuespillerinnen Uta Hagen i New York City.

Abraham la «F.» til sitt artistnavn for å hedre sin fars fornavn.

Skuespiller
Abraham begynte sin karriere som profesjonell skuespiller ved et teater i Los Angeles. Sin filmdebut fulgte med en liten rolle i George C. Scott-komedien They Might Be Giants (1971).

Abraham hadde rollen som narkolangeren Omar Suárez i gangsterfilmen Scarface (1983), med Al Pacino i hovedrollen. Han har også spilt i filmer som Alle presidentens menn (1976), Rosens navn (1986), Møtet med Forrester (2000), Inside Llewyn Davis (2013) og The Grand Budapest Hotel (2014). Abraham har spilt gjesteroller i flere TV-serier, inkludert Saving Grace, Law & Order: Criminal Intent, The Good Wife og Louie. Han har spilt rollen som Dar Adal i TV-serien Homeland siden 2012.

Abraham har vært gift med Kate Hannan siden 1962.

 Filmografi (utvalg) 
 1976 – Alle presidentens menn
 1983 – Scarface
 1984 – Amadeus
 1986 – Rosens navn
 1993 – Den siste actionhelten
 1997 – Mimic – ute av kontroll
 2013 – Inside Llewyn Davis
 2014 – The Grand Budapest Hotel

 Referanser 

 Eksterne lenker 



Kategori:Skuespillere fra USA
Kategori:Oscar-vinnere (hovedrolle)
Kategori:Alumni fra University of Texas at El Paso
Kategori:Personer fra USA av syrisk opphav
Kategori:Personer fra USA av italiensk opphav
Kategori:Personer fra Pittsburgh
Kategori:Personer fra El Paso